Eciclopedeye do Mouvmint walon

L' Eciclopedeye do Mouvmint walon c' est ene eciclopedeye, e troes tomes, eplaideye e francès (Encyclopédie du Mouvement wallon) pa l' Institut Jules Destrée et ki relît totes les djins k' ont ovré pol ricnoxhance del Walonreye politike, del fén do 19inme sieke disk' a 1980.

L' eciclopedeye a-st ossu tos les evenmints impôrtants dins l' voye di l' otonomeye walone, eyet des årtikes so les diferins pårtis politikes ou mouvmints k' ont stî impôrtants a on moumint ou èn ôte.

Å totå i gn a 6.600 intrêyes, so cåzu 1.800 pådjes so les troes tomes.
Tchaeke tome muzeure 24,5 x 29,7 cm, avou des coviete cårtonêyes di plinne toele.
Li contnou d' l' eciclopedeye a stî eto eplaidî so plake lazer

 1î tome (A-E), rexhou l' 15 di måss 2000, ISBN 2-87035-017-1
 2inme tome (F-N), rexhou l' 15 di decimbe 2000, ISBN 2-87035-019-8
 3inme tome (O-Z), rexhou l' 21 di djun 2001, ISBN 2-87035-021-X
 plake lazer, rexhowe li 28 di måss 2003, ISBN 2-87035-028-7

 Difoûtrinne hårdêye 
Prezintaedje di l' eciclopedeye do Mouvmint walon sol waibe di l' Institut Destrée